BIRC5
Survivin, znan i kao BIRC5 ili API4, je protein koji je kod ljudi kodiran genom BIRC5. To je inhibitor apoptoze (naziva se i bakuloviralni inhibitor apoptoze), koji u osnovi proizvodi samo ćelije karcinoma. Tumorski antigen se naziva i "protein preživljavanja" (eng. to survival = preživjeti, survivin= preživljač). Survivin je član porodice inhibitora apoptoze (IAP). Protein survivin funkcionira tako da inhibira aktivaciju kaspaza, što dovodi do negativne regulacije apoptoze ili programirane ćelijske smrti. To se pokazalo prekidom indukcijskih puteva survivina što dovodi do povećanja apoptoze i smanjenja rasta tumora. Protein survivin izrazito je eksprimiran u većini ljudskih tumora i fetusnog tkiva, ali je potpuno odsutan u terminalno diferenciranim ćelijama. Ovi podaci sugeriraju da bi survivin mogao pružiti novu metu za terapiju karcinoma, koja bi razlikovala transformirane i normalne čelije. Ekspresija survivina takođe je visoko regulirana ćelijskim ciklusom i eksprimira se samo u G2-M fazi. Poznato je da se survivin lokalizuje na mitotsko vreteno, interakcijom sa tubulinom tokom mitoze i može imati doprinosnu ulogu u njenoj regulaciji. Molekulski mehanizmi regulacije survivina još uvijek nisu dobro razumljivi, ali čini se da je regulacija povezana s proteinom p53. Takođe je direktni ciljni gen puta Wnt i nadreguliran je beta-kateninom. Budući da se survivin u tielu odrasle osobe u suštini nalazi samo u maligniim tvorevinama, a ne u normalnom tkivu, od velike je važnosti za regulaciju apoptoza u transformiranim ćelijama. Već nedugo nakon otkriće, postao je potencijalni biomarker za dijagnostiku i prognozu raka, kao i mogući cilj predložene terapije karcinoma.